
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. ΥΠ 132 (1) 

Σύσταση της Κυβερνητικής Επιτροπής 

Ο ΠΡΩΘΥΠΟΥΡΓΟΣ 

Έχοντας υπόψη: 

1. Το άρθρο 10 του Ν. 1558/1985 «Κυβέρνηση και Κυ¬ 
βερνητικά Όργανα» (Α' 137) και 

2. Ότι από τις διατάξεις της απόφασης αυτής δεν προ- 
καλείται δαπάνη, αποφασίζουμε: 

Αρθρο 1 

1. Συνιστάται η «Κυβερνητική Επιτροπή» από: 


α. Τον Πρωθυπουργό ως Πρόεδρο, 
β. Τον Υπουργό Προεδρίας της Κυβέρνησης, Αναστά¬ 
σιο Πεπονή. 

γ. Τον Υπουργό Εθνικής Άμυνας, Γεράσιμο Αρσένη. 
δ. Τον Υπουργό Εξωτερικών, Κάρολο Παπούλια. 
ε. Τον Υπουργό Εσωτερικών, Κωνσταντίνο Σκανδα- 
λίδη. 

στ. Τον Υπουργό Εθνικής Οικονομίας, Γιάννο Παπαντω- 
νίου. 

ζ. Τον Υπουργό Οικονομικών, Αλέξανδρο Παπαδό- 
πουλο. 

η. Τον Υπουργό Περιβάλλοντος, Χωροταξίας και Δημο¬ 
σίων Έργων, Κωνσταντίνο Λαλιώτη. 

θ. Τον Υπουργό Βιομηχανίας, Ενέργειας και Τεχνολο¬ 
γίας και Εμπορίου, Κωνσταντίνο Σημίτη. 

ι. Τον Υπουργό Μεταφορών και Επικοινωνιών, Θεόδωρο 
Πάγκαλο. 

ια. Τον Υπουργό Τύπου και Μέσων Μαζικής Ενημέρω¬ 
σης, Ευάγγελο Βενιζέλο. 

ιβ. Τον Υφυπουργό στον Πρωθυπουργό, Αντώνη Λι- 
βάνη. 

ιγ. Τον Υφυπουργό Εξωτερικών, Γιάννο Κρανιδιώτη. 

2. Την Κυβερνητική Επιτροπή συγκαλεί ο Πρωθυπουρ¬ 
γός και προεδρεύει αυτής. 

3. Στην Κυβερνητική Επιτροπή συμμετέχουν επίσης: 
α. Ο Προϊστάμενος του Νομικού Γ ραφείου του Πρωθυ¬ 
πουργού, Αντώνης Βγόντζας. 

β. Ο Προϊστάμενος του Οικονομικού Γραφείου του 
Πρωθυπουργού, Αναστάσιος Γιαννίτσης. 

γ. Η Ειδική Οικονομική Σύμβουλος του Πρωθυπουργού, 
Λούκα Κατσέλη. 

4. Στην Κυβερνητική Επιτροπή μπορούν να προσκλη¬ 
θούν και να συμμετάσχουν και άλλοι Υπουργοί, Αναπλη¬ 
ρωτές Υπουργοί ή Υφυπουργοί, καθώς και αρμόδιοι υπη¬ 
ρεσιακοί παράγοντες, όσες φορές συζητούνται θέματα 
της αρμοδιότητάς τους. 

Άρθρο 2 

Η Κυβερνητική Επιτροπή έχει ως έργο: 
α. Το συντονισμό του κυβερνητικού έργου, 
β. Την συζήτηση και τη λήψη αποφάσεων επί των θεμά¬ 
των που παραπέμπει σ’ αυτήν ο Πρωθυπουργός. 

Άρθρο 3 

1. Η Κυβερνητική Επιτροπή εξυπηρετείται από τη Γραμ- 
ματεία του Υπουργικού Συμβουλίου. 

2. Την ευθύνη τήρησης των πρακτικών έχει ο Γραμμα¬ 
τέας του Υπουργικού Συμβουλίου. 

Αρθρο 4 

Στα μέλη της Κυβερνητικής Επιτροπής δεν καταβάλλε¬ 
ται οποιαδήποτε αμοιβή ή αποζημίωση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Ιουλίου 1994 
Ο ΠΡΩΘΥΠΟΥΡΓΟΣ 

ΑΝΑΡΕΑΣ Γ. ΠΑΠΑΝΔΡΕΟΥ 

-φ- 

Αριθ. 34035 (2) 

Συμπλήρωση - τροποποίηση της 27109/15.6.94 απόφα¬ 
σης Υπουργού Εσωτερικών. 

Ο ΥΠΟΥΡΓΟΣ ΕΣΩΤΕΡΙΚΩΝ 

Έχοντας υπόψη: 

1. Τις διατάξεις: α) του άρθρου 123 του Π.Δ/τος 92/ 
1994 «Κωδικοποίηση σ’ ενιαίο κείμενο των διατάξεων της 
νομοθεσίας για την εκλογή βουλευτών» και β) του άρθρου 
27 του Ν. 2081/1992. 

2. Την 27109/15.6.1994 απόφαση του Υπουργού Εσω¬ 
τερικών, «Έγκριση καταβολής ειδικής εκλογικής αποζημί¬ 
ωσης στους μονίμους και με σύμβαση εργασίας ιδιωτικού 
δικαίου αορίστου χρόνου υπαλλήλους των Δήμων και συν¬ 
δέσμων αυτών, των Δημοτικών Νομικών Προσώπων, κα¬ 
θώς και στους τακτικούς και με σύμβαση εργασίας ιδιωτι¬ 
κού δικαίου αορίστου χρόνου υπαλλήλους των Κοινοτήτων 
του Κράτους, για την έκτακτη απασχόλησή τους κατά την 
προπαρασκευή και διενέργεια των Ευρωεκλογών της 
12ης Ιουνίου 1994 κλπ.». 

3. Την 30996/6.7.1994 απόφαση του Υπουργού Εσω¬ 
τερικών. 

4. Το από 10.6.1994 έγγραφο της Π.Ο.Ε. - Ο.Τ.Α. 

5. Το γεγονός ότι από τις διατάξεις της παρούσας προ- 
καλείται δαπάνη σε βάρος του κρατικού προϋπολογισμού, 
το ύψος της οποίας δεν είναι δυνατόν να υπολογισθεί, 
αποφασίζουμε: 

Συμπληρώνουμε την 27109/15.6.1994 απόφασή μας 
και ορίζουμε ότι: 

Η ειδική εκλογική αποζημίωση των εκατόν εξήντα πέντε 
χιλιάδων (165.000) δραχμών θα καταβληθεί, στον καθένα 
από τους αναφερόμενους στην ως άνω απόφαση, αμέσως 
εφάπαξ για την εργασία που πρόσφεραν για την προετοι¬ 
μασία και διεξαγωγή των Ευρωεκλογών της 12ης Ιουνίου 
1994. 

ι* 

Για την εργασία την οποία θα προσφέρουν για την προε¬ 
τοιμασία και διενέργεια των νομαρχιακών, δημοτικών και 
κοινοτικών εκλογών του Οκτωβρίου 1994, δεν θα κατα¬ 
βληθεί πρόσθετη ειδική εκλογική αποζημίωση. 

Κατά τα λοιπά ισχύει η απόφασή μας 27109/ 
15.6.1994. 

Η απόφασή μας 30996/6.7.1994 ανακαλείται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Ιουλίου 1994 

Ο ΥΠΟΥΡΓΟΣ 

Κ. ΣΚΑΝΔΑΛΙΔΗΙ 


Αριθ. 30755/Β. 1199 (3) 

Τροποποίηση και συμπλήρωσης της 66336/Β.1398/ 
14.9.93 Κοινής Απόφασης του Υπουργού Εθνικής Οι¬ 
κονομίας και Οικονομικών για την ενίσχυση των βιομη¬ 
χανικών και βιοτεχνικών επιχειρήσεων των Νομών 
Φλώρινας και Κιλκίς. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Το Ν. 128/75 «Περί τροποποιήσεως και συμπληρώ- 
σεως διατάξεων τινών αναφερομένων εις την λειτουργία 
του χρηματοδοτικού συστήματος». 

2. Το Ν. 1266/82 «Περί Οργάνων ασκήσεως νομισματι¬ 
κής, πιστωτικής και συναλλαγματικής Πολιτικής και άλλες 
διατάξεις». 

3. Την πράξη του Διοικητή της Τράπεζας της Ελλάδος 
αριθμ. 1620/5.10.89 «Ρυθμίσεις οφειλών από τραπεζικό 
δανεισμό». 

4. Την Κοινή Απόφαση του Υπουργού Εθνικής Οικονο¬ 
μίας και Οικονομικών υπ’ αριθμ. 66336/Β.1398/ 
14.9.93. 

5. Την ανάγκη υποβοήθησης των βιομηχανικών και βιο¬ 
τεχνικών επιχειρήσεων των Νομών Φλώρινας και Κιλκίς 
που αντιμετωπίζουν προβλήματα ρευστότητας, αποφασί¬ 
ζουμε: 

Μεταξύ της δεύτερης και της τρίτης παραγράφου του 
κεφαλαίου 1 «ΧΟΡΗΓΗΣΕΙΣ ΓΙΑ ΠΑΓΙΕΣ ΕΓΚΑΤΑΣΤΑ¬ 
ΣΕΙΣ ΚΑΙ ΓΙΑ ΚΕΦΑΛΑΙΑ ΚΙΝΗΣΗΣ» της Κ.Υ.Α. 66336/ 
Β.1398/14.9.93 προστίθεται παράγραφος, ως εξής: 

«Εναλλακτικά, σε όσες επιχειρήσεις επιθυμούν, χορη¬ 
γείται περίοδος χάριτος για ενάμισυ (1 1/2) έτος δηλαδή 
μέχρι την 31.12.94 χωρίς επιμήκυνση της συνολικής διάρ¬ 
κειας εξόφλησης των δέκα (10) ετών και υπό τον όρο ότι 
στην περίπτωση αυτή η οριζόμενη πενταετής επιδότηση 
του επιτοκίου των ρυθμιζομένων οφειλών θα μειωθεί από 
10 εκατοστιαίες μονάδες σε 8,5 εκατοστιαίες μονάδες. 
Οι τόκοι της περιόδου χάριτος που βαρύνουν τον δανειο¬ 
λήπτη θα κεφαλαιοποιηθούν την 31.12.94, θα προστε¬ 
θούν στο αρχικό ρυθμιζόμενο κεφάλαιο και θα εξυπηρετη¬ 
θούν με αυτό ενιαία σε 17 εξαμηνιαίες τοκοχρεωλυτικές 
δόσεις ή σε 17 ίσες εξαμηνιαίες χρεωλυτικές δόσεις 
(απλό χρεωλύσιο) και υπολογισμό των τόκων ανά εξάμηνο 
με το εκάστοτε εφαρμοζόμενο για τη ρύθμιση επιτόκιο. Η 
πρώτη δόση θα καταβληθεί την 1.7.95». 

Κατά τα λοιπά ισχύει η υπ’ αριθμ. 66336/Β.1398/ 

14.9.93 Κοινή Απόφαση του Υπουργού Εθνικής Οικονο¬ 
μίας και Οικονομικών. 

Από τις διατάξεις της παρούσας απόφασης δεν προκύ¬ 
πτει δαπάνη εις βάρος του Κρατικού Προϋπολογισμού. 

Η απόφαση αυτή αρχίζει να ισχύει από την δημοσίευσή 
της στην Εφημερίδα της Κυβερνήσεως, εκτός αν άλλως 
ορίζεται στις διατάξεις της παρούσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Ιουλίου 1994 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΟΝ 

ΠΑΝΝΟΣ ΠΑΠΑΝΤΩΝΙΟΥ Α. ΠΑΠΑΔΟΠΟΥΛΟΣ 

Αριθ. 2046870/5146/0022 (4) 

Αναπροσαρμογή αποζημιώσεων μελών των Διοικητικών 
Συμβουλίων και Διευθυνόντων Συμβούλων των Ενώ¬ 
σεων Αποστράτων Αξιωματικών Στρατού, Ναυτικού και 
Αεροπορίας». 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΚΑΙ ΟΙΚΟΝΟΜΙΚΟΝ 

Έχοντας υπόψη: 

1. Τις διατάξεις του άρθρου 18 του Ν. 1505/84 «Ανα¬ 
διάρθρωση Μισθολογίου προσωπικού Δημοσίας Διοίκη¬ 
σης». 

β. Τις διατάξεις του άρθρου 5 Ν.Δ. 1171/1972 «Περί 
Ενώσεων Αποστράτων Αξ/κών Ενόπλων Δυνάμεων», 
όπως αυτό τροποποιήθηκε με το άρθρο 14 του Ν. 1911 / 
1990 «Εισαγωγή γυναικών στις Ανώτατες Στρατιωτικός 
Σχολές, ρύθμιση στρατολογικών θεμάτων και άλλες διατά¬ 
ξεις» ΦΕΚ 166/11.12.90 (τεύχος Α). 

γ. Την με ΑΠ 2027332/3206/0022/1.6.93 Απόφαση 
του Υπ. Οικονομικών «Περί αναπροσαρμογής ποσού απο¬ 
ζημίωσης μελών συλλογικών οργάνων». 

δ. Την με ΑΠ Γ5815/19.12.93 (ΦΕΚ 914/93) Κοινή 
Απόφαση Πρωθυπουργού και ΥΕΘΑ «Περί μεταβιβάσεως 
αρμοδιοτήτων στους ΥΦΕΘΑ». 

ε. Την πρόταση των Αρχηγών Γ ενικών Επιτελείων Στρα¬ 
τού, Ναυτικού και Αεροπορίας. 

στ. Το άρθρο 29Α του Ν. 1558/85 που προστέθηκε με 
το άρθρο 27 του Ν. 2081/92. 

ζ. Το γεγονός ότι από τις διατάξεις της παρούσης Από¬ 
φασης προκαλείται κατ’ έτος πρόσθετη οικονομική επιβά¬ 
ρυνση ποσού δρχ. 1.032.000 για κάθε ένωση και θα καλύ¬ 
πτεται από τους Π/Υ των. 

Για το έτος 1994 υπάρχει σχετική πρόβλεψη και η πρό¬ 
σθετη οικονομική επιβάρυνση που ανέρχεται σε 610.000 
δρχ. για κάθε μία ένωση θα καλυφθεί από το ΚΑΕ 0264 
του Π/Υ των, αποφασίζουμε: 

1. Αυξάνουμε την κατά μήνα αποζημίωση του Διευθύνο- 
ντος Συμβούλου εκάστης Ενώσεως Αποστράτων Αξιωμα¬ 
τικών Στρατού, Ναυτικού και Αεροπορίας, σε πενήντα χι¬ 
λιάδες (50.000) δρχ. 

2. Αυξάνουμε την αποζημίωση των ιδιωτών μελών των 
Διοικητικών Συμβουλίων των παραπάνω Ενώσεων, σε τέσ¬ 
σερις και μισή χιλιάδες δρχ. (4.500), ανά συνεδρίαση. 

3. Ο ανώτατος αριθμός των κατά μήνα συνεδριάσεων 
των Δ.Σ. των Κεντρικών Ενώσεων Αποστράτων Αξ/κών 
ορίζεται σε τέσσερις (4). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Ιουνίου 1994 

οι ΥΠΟΥΡΓΟΙ 

ΥΦΥΠΟΥΡΓΟΙ 

ΕΘΝΙΚΗ! ΑΜΥΝΑΣ ΟΙΚΟΝΟΜΙΚΟΝ 

ΜΑΝ. Α. ΜΠΕΝΤΕΝΙΩΤΗΣ ΑΛ. ΠΑΠΑΔΟΠΟΥΛΟΣ 
-♦- 

Αριθ. 2047660/5159/0022 (5) 

Καθορισμός αποδοχών Ειδικής Συνεργάτιδος επί θεμά¬ 
των δημοσίων κτημάτων με σχέση εργασίας ιδιωτικού 
δικαίου αορίστου χρόνου». 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παρ. 2 του άρθρου 19 του Ν. 1876/ 
1990 (ΦΕΚ 27/Α/8.3.90). 


2. Τις διατάξεις του άρθρου 29Α του Ν. 1558/85 «Κυ¬ 
βέρνηση και Κυβερνητικά Όργανα», το οποίο προστέθηκε 
με το άρθρο 27 του Ν. 2081/92 (ΦΕΚ 154/Α/10.9.92). 

3. Τις διατάξεις του άρθρου 40 του Ν. 849/78. 

4. Το Π.Δ. 284/88 (ΦΕΚ 128 και 165/88). 

5. Το γεγονός ότι, συντρέχει περίπτωση αδυναμίας 
υπογραφής Ειδικής Συλλογικής Σύμβασης Εργασίας με 
την ΣΑΡΛΑ ΕΙΡΗΝΗ. 

6. Το γεγονός ότι, από τις διατάξεις αυτής της απόφα¬ 
σης προκαλείται επιπλέον δαπάνη σε βάρος του κρατικού 
προϋπολογισμού ύψους 700.000 δρχ. για το τρέχον έτος 
και για τα επόμενα έτη. 

Γ ια την ανωτέρω δαπάνη έχει εγγράφει πίστωση στον 
κρατικό προϋπολογισμό (ειδ. φορ. 23-210) ΚΑΕ 0311, 
αποφασίζουμε: 

1. Καθορίζουμε τις μηνιαίες αποδοχές της ΣΑΡΛΑ ΕΙ¬ 
ΡΗΝΗΣ, Ειδικής Συνεργάτιδος επί θεμάτων δημοσίων 
κτημάτων, με σχέση εργασίας ιδιωτικού δικαίου αορίστου 
χρόνου, που απασχολείται στην Κτηματική Υπηρεσία Αθη¬ 
νών, στο ποσό των διακοσίων τριάντα χιλιάδων (230.000) 
δραχμών, από 1.6.1994. 

2. Το ανωτέρω ποσό θα αναπροσαρμόζεται με τις εκά- 
στοτε αυξήσεις των μισθών των μονίμων δημοσίων υπαλ¬ 
λήλων από 1.1.1995 και εφεξής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Ιουλίου 1994 

ο ΥΠΟΥΡΓΟΣ 

ΑΛ. ΠΑΠΑΔΟΠΟΥΛΟΣ 


( 6 ) 

Καθορισμός του αριθμού του επαναπροσλαμβανόμενου 

προσωπικού στον Οργανισμό Εργατικής Κατοικίας 

εντός του 1994. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΡΓΑΣΙΑΣ 

Έχοντας υπόψη: 

1) Τις διατάξεις: 

α) του Ν. 1558/85 «Κυβέρνηση και Κυβερνητικά όρ¬ 
γανα». 

β) των παραγρ. 2, 3, 5, 8 και 10 του άρθρου 25 του Ν. 
2190/94. 

γ) του άρθρου 19 παρ. 1 του Ν. 2224/94 (επαναφορά 
της επωνυμίας του ΟΕΚ). 

2) Τις πρωτόδικες ευνοϊκές δικαστικές αποφάσεις του 
Μονομελούς Πρωτοδικείου Αθηνών έτους 1991. 

3) Τις αριθμ. 27/94 (θ. 1 ο) και 30/94 (θ. 1 ο) αποφάσεις 
ΔΣ-ΟΣΑΕ. 

4) Τις υφιστάμενες κενές οργανικές θέσεις του ΟΕΚ. 

5) Την 92335/25.4.94 απόφαση Υπ. Εργασίας σύστα¬ 
σης θέσεων τακτικού και αορ. χρόνου προσωπικού στον 
ΟΣΑΕ (ν. ΟΕΚ) προς επαναπρόσληψη των απολυθέντων 
του Υπουργού Εργασίας (ΦΕΚ 320/τ.β). 

δ) Τη διάταξη του άρθρου 27 του ν. 2081/92 «Ρύθμιση 
θεμάτων θεσμού των Επιμελητηρίων κλπ.» (Φ.Ε.Κ. 154 
τ. Α') με το οποίο προστέθηκε το άρθρο 29 στο ν. 1558/85 
(Φ.Ε.Κ. 137 τ.Α) και την αριθμ. 550/7.10.92 εγκύκλιο της 
Γραμματείας του Υπουργικού Συμβουλίου κατ’ εφαρμογή 
των οποίων βεβαιούται ότι από την απόφαση αυτή προκα- 
λείται ετήσια δαπάνη σε βάρος του Προϋπολογισμού του 

ΟΕΚ ύψους 255.000.000 περίπου, η οποία για το τρέχον 
έτος περιορίζεται στο ποσό των δρχ. 127.500.000. 

Η ανωτέρω δαπάνη θα καλυφθεί για το οικονομικό έτος 
1994 από τον Προϋπολογισμό του ΟΕΚ υπό τους ΚΑΕ 
211,212, 221, 223, 227, 232, 238, 251,255, 259,521, 
522, 912. Για δε τα επόμενα οικονομικά έτη από τις πι¬ 
στώσεις που θα εγγράφονται στον προϋπολογισμό αυτού 
και υπό τους ανωτέρω ΚΑΕ. 

7) Την 93085/7.7.94 κοινή απόφαση των Υπουργών 
Προεδρίας της Κυβέρνησης, Οικονομικών και Εργασίας 
σχετικά με τον αριθμητικό προσδιορισμό επαναπροσλαμ¬ 
βανόμενου προσωπικού στον ΟΣΑΕ (ν. ΟΕΚ), αποφασί¬ 
ζουμε: 

Καθορίζουμε ότι θα επαναπροσληφθεί στον ΟΕΚ εντός 
του έτους 1994 το εξής προσωπικό που απολύθηκε με τις 
διατάξεις του άρθρου 44 παρ. 1,7 και 8 του Ν. 1882/90: 

Α) Με ευνοϊκή δικαστική απόφαση σε κενές ή συσταθεί- 
σες προσωποπαγείς οργανικές θέσεις τακτικού προσωπι¬ 
κού και σε συσταθείσες, προσωποπαγείς οργαν. θέσεις ΙΔ 
αορ. χρόνου προσωπικού: 

I. ΤΑΚΤΙΚΟ ΠΡΟΣΩΠΙΚΟ ΚΑΤΑ ΚΛΑΔΟ ΚΑΙ 
ΒΑΘΜΟ. 

1. Οκτώ (8) άτομα του Κλάδου ΠΕ Δ/κού Οικ/κού στους 
βαθμούς Δ έως Α. 

2. Δέκα οκτώ (18) άτομα του Κλάδου ΠΕ Πολ. Μηχ/κών 
στους βαθμούς Δ έως Α. 

3. Δέκα τέσσερα (14) άτομα του Κλάδου ΠΕ Αρχιτ. Μηχ/ 
κών στους βαθμούς Δ-Α. 

4. Δύο (2) άτομα του Κλάδου ΠΕ Μηχ/γων - Ηλεκτρολό¬ 
γων στους βαθμούς Δ-Α. 

5. Ένα (1) άτομο του Κλάδου ΠΕ Γεωπονίας στους βαθ¬ 
μούς Δ-Α. 

6. Ένα (1) άτομο του Κλάδου ΤΕΓεωπονίας στους βαθ¬ 
μούς Δ-Α. 

7. Δέκα επτά (17) άτομα του Κλάδου ΤΕ Τεχνολ. Εφαρ¬ 
μογών στους βαθμούς Δ-Α. 

8. Είκοσι δύο (22) άτομα του Κλάδου ΔΕ Δ/κού - Λογ/ 
κού στους βαθμούς Δ-Α. 

9. Δύο (2) άτομα του κλάδου ΔΕ Προσ/κού Η/Υ στους 
βαθμούς Δ-Α. 

10) Είκοσι ένα (21) άτομα του Κλάδου ΔΕ Τεχνικού: α) 
είκοσι (20) άτομα ειδικότητας Εμπειρικών Εργοδηγών 
στους βαθμούς Δ-Α και β) ένα (1) άτομο Ειδικότητας 
Εμπειρ. Σχεδιαστών στους βαθμούς Δ-Α. 

11. Οκτώ (8) άτομα του Κλάδου ΔΕ Εργοδηγών (προ- 
σωρ.) στους βαθμούς Δ-Α. 

12. Τρία (3) άτομά του Κλάδου ΔΕ Σχεδιαστών (προ- 
σωρ.) στους βαθμούς Δ-Α. 

13. Τέσσερα (4) άτομα του Κλάδου ΥΕ Επιμελητών 
στους βαθμούς Ε-Β. 

14. Πέντε (5) άτομα του Κλάδου ΥΕ Προσωπικού Καθα¬ 
ριότητας στους βαθμούς Ε-Β. 

15. Δύο (2) άτομα του Κλάδου ΥΕ Φυλάκων - Νυκτοφυ¬ 
λάκων στους βαθμούς Ε-Β. 

II. ΠΡΟΣΩΠΙΚΟ Ι.Δ. ΑΟΡΙΣΤΟΥ ΧΡΟΝΟΥ 

1. Τέσσερις (4) Πολ. Μηχανικούς. 

2. Οκτώ (8) Αρχιτ»Μηχανικούς. 

3. Δύο (2) Εμπειρ. Εργοδηγούς. 

Εντός του Β' Εξαμήνου του έτους 1994: 

Β) Μη ασκήσαντες αγωγή: 

I. Σε κενή οργανική θέση τακτικού προσωπικού: 

I. Ένα (1) άτομο του κλάδου ΠΕ Αρχιτ. Μηχ/κών στους 
βαθμούς Δ-Α. 

II. Σε προσωποπαγείς θέσεις Ιδ. δικαίου αορ. χρόνου 
που θα συσταθούν με απόφαση Υπ. Εργασίας: 


1. Ένα (1) πτυχιούχος Εργοδηγός. 

2. Ένα (1) Εμπειρ. Εργοδηγός. 

Γ) Με απορριπτική απόφαση πρωτοβάθμιου και δευτε¬ 
ροβάθμιου δικαστηρίου σε κενή οργανική θέση τακτικού 
προσωπικού: 

1. Ένα (1) άτομο Κλάδου ΠΕ Αρχιτ. Μηχ/κών στους 
βαθμούς Δ-Α. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Ιουλίου 1994 

οι ΥΠΟΥΡΓΟΙ 

ΟΙΚΟΝΟΜΙΚΟΝ ΕΡΓΑΣΙΑΣ 

Α. ΠΑΠΑΔΟΠΟΥΛΟΣ I. ΣΚΟΥΛΑΡΙΚΗΣ 

-♦- 

Αριθ. 3422.1/02/94 (7) 

Αναπροσαρμογή Τιμολογίων και Δικαιωμάτων ΟΛΠ. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχουμε υπόψη: 

1. Τις διατάξεις: 

α) Του ΑΝ 1559/50 που κυρώθηκε με το Ν. 1630/51, 
όπως ισχύουν σήμερα. 

β) Του Ν. 1220/81 (ΦΕΚ296Α/7.10.1981),άρθ.6πργ. 
4 εδάφ. στ'. 

2. Το έγγραφο ΥΕΝ/ΔΛΛΕβ'3422.01/01/94/5.4.94. 

3. Την αριθμ. 2021/21.6.1994 απόφαση Επιτροπής Τι¬ 
μών και Εισοδημάτων. 

4. Την πράξη του ΔΣ/ΟΛΠ αριθ. 54/31.1.1994. 

5. Το έγγραφο ΟΛΠ αριθμ. 2852/665/2.2.1994. 

6. Από τις διατάξεις αυτής της απόφασης δεν προκαλεί- 
ται δαπάνη σε βάρος του κρατικού προϋπολογισμού και 
του προϋπολογισμού του ΝΠΔΔ Ο.Λ.Π., αποφασίζουμε: 

1. Εγκρίνουμε την αρ. 54/31.1.1994 πράξη του Διοι¬ 
κητικού Συμβουλίου του Οργανισμού Λιμένος Πειραιώς 
και τροποποιούμε αυτήν ως εξής: 

Α. Όλα τα Τιμολόγια και δικαιώματα του ΟΛΠ αυξάνο¬ 
νται σε ποσοστό 9% ως κατωτέρω: 

1. Του Κανονισμού και Τιμολογίων Εργασιών Φορτοεκ¬ 
φορτώσεων και Μεταφορών, συμπεριλαμβανομένων και 
των προσαρτημάτων αυτών, καθώς και των 1 ου, 2ου, 3ου, 
4ου και 5ου Ειδικών Τιμολογίων, εκτός των πρακτορεια- 
κών δικαιωμάτων του άρθρου 20 του ΚΤΕΦΜ. 

2. Των Τιμολογίων και Δικαιωμάτων χρήσης και Εκμί- 
σθωσης Μηχανικών Μέσων και Εργαλείων Φορτοεκφόρ¬ 
τωσης κλπ. 

3. Του Κανονισμού και Τιμολογίων Πλωτών Μέσων. 

4. Του Κανονισμού και Τιμολογίων Δικαιωμάτων επί 
Πλοίων / Πλωτών Ναυπηγημάτων. 

5. Του Κανονισμού Λειτουργίας και Εκμετάλλευσης 
Πλωτών και Μονίμων Δεξαμενών. 

6. Των Τιμολογίων Υδροδότησης στην κατά νόμο χερ¬ 
σαία και θαλάσσια λιμενική περιοχή του ΟΛΠ. 

7. Όλων των αποθηκευτικών δικαιωμάτων του Κανονι¬ 
σμού Επιβολής Αποθηκευτικών και λοιπών Δικαιωμάτων, 
των ειδικών τιμολογίων αποθηκευτικών, των αποθηκευτι¬ 
κών επί ευφλέκτων και εκρηκτικών, των αποθηκευτικών 
δικαιωμάτων και δικαιωμάτων χρήσης των κυψελών των 
σιταποθηκών (811.03) ως και των από το άρθρο 7 του ΚΕ- 
ΑΔ/ΟΛΠ οριζομένων διακιωμάτων χρήσης υπαιθρίων χώ¬ 
ρων για εναπόθεση γαιανθράκων, ορυκτών, μεταλλευμά¬ 
των χύμα κλπ., υλικών επισκευαζομένων, μετασκευαζο- 
μένων και κατασκευαζομένων πλοίων. 

8. α. Του Ενιαίου Τιμολογίων Ζωνών (Α μέχρι Η). 

β. Του Τιμολογίου Ναυτικών Πρακτόρων (τροχοφόρων 
γραφείων). 

γ. Του Τιμολογίου Εκδοτηρίων Ακτής Ποσειδώνα. 

δ. Του Τιμολογίου Μεταλλικών Υποστέγων. 

ε. Της τιμής μονάδος που ίσχυε το έτος 1993, για τους 
μετά από διαγωνισμό ή με απευθείας συμφωνία παραχω- 
ρηθέντες χώρους, οι οποίοι δε μπορούν να υπαχθούν σε 
κανένα από τα παραπάνω τιμολόγια και σύμφωνα με διά¬ 
ταξη το ισχύοντος ιδιωτικού συμφωνητικού έχουν αποδε¬ 
χθεί όρο αναπροσαρμογής του ανταλλάγματος κατ’ έτος. 

Σε περίπτωση μη υπογραφής ιδιωτικού συμφωνητικού 
για το έτος 1994 η χρήση του χώρου θεωρείται αυθαίρετη 
και το σχετικό τιμολόγιο προσαυξάνεται κατά ποσοστό 
100 %. 

Β. Τα προκύπτοντα από τις πιο πάνω αυξήσεις κλά¬ 
σματα μονάδων στρογγυλοποιούνται, ως εξής: 

1. Γενικά στην αμέσως ανώτερη μονάδα της δραχ¬ 
μής· 

2. Προκειμένου περί των τιμολογίων δικαιωμάτων επί 
πλοίων / πλωτών ναυπηγημάτων και Δεξαμενών, που υπο¬ 
λογίζονται ανά κοχ, Η.Ρ., ή αγγλικό πόδα μήκους, καθώς 
και αποθηκευτικών δικαιωμάτων, κλάσματα της δραχμής 
πέραν του δεκάτου στρογγυλοποιούνται στην αμέσως 
ανώτερη μονάδα του δεκάτου. 

3. Η παρούσα να δημοσιευθεί στην Εφημερίδα της Κυ- 
βερνήσεως, η δε ισχύς της να αρχίσει από την 10η ημέρα 
από την επομένη της δημοσιεύσεως εκτός από: 

α) Το 9ο Τιμολόγιο του ΚΤΕΦΜ/ΟΛΠ Δικαιώματα Εργα¬ 
σιών Μεταφοράς Χειραποσκευών Επιβατών), για το οποίο 
η αύξηση θα αρχίσει να ισχύει την 60ή ημέρα από την επο¬ 
μένη της δημοσίευσης και 

β) Τα τιμολόγια του εδαφίου 8 της παραγράφου Α της 
παρούσας, για τα οποία η αναπροσαρμογή θα αρχίσει να 
εφαρμόζεται από την πρώτη (1 η) του επομένου από τη δη¬ 
μοσίευσή της, στην Εφημερίδα της Κυβέρνησης, μήνα. 

Πειραιάς, 22 Ιουλίου 1994 

Ο ΥΠΟΥΡΓΟΣ 

ΓΕΩΡΓΙΟΣ ΚΑΤΣΙΦΑΡΑΣ 


Αριθ. 532204 (8) 

Καθορισμός ελάχιστων τιμών Ενοικιαζομένων Δωματίων 
και Ενοικιαζομένων Επιπλωμένων Διαμερισμάτων για 
το χρονικό διάστημα από 1.1.95 μέχρι 31.12.95. 

Ο ΓΕΝΙΚΟΣ ΓΡΑΜΜΑΤΕΑΣ ΤΟΥ ΕΟΤ 

Έχοντας υπόψη τις διατάξεις: 
α. Του Ν. 1624/51 «περί ΕΟΤ» όπως ισχύει σήμερα και 
το Ν.Δ. 4109/60 «περί τροποποιήσεως και συμπληρώ- 
σεως της νομοθεσίας περί Ελληνικού Οργανισμού Τουρι¬ 
σμού». 

β. Του από 30 Μαρτίου/22 Απριλίου 1959 (ΦΕΚ Α 71) 
«περί προσόντων Ξενοδοχείων τύπου Μοτέλ, ξενώνων, 
ενοικιαζομένων δωματίων και επιπλωμένων διαμερισμά¬ 
των». 

γ. Του ΝΔ 3430/55 «περί διατιμήσεως ενοικιαζομένων 
δωματίων». 

δ. Του Ν. 642/77 «περί επιβολής κυρώσεων στις ξενο¬ 
δοχειακές επιχειρήσεις». 

ε. Του Ν. 1652/86 με το οποίο κυρώθηκε ο Κανονισμός 
Σχέσεων Ξενοδόχων και πελατών αυτών». 

στ. Τον Ν. 2160/93 (ΦΕΚ 118/Α/93) περί τροποποιή¬ 
σεως της νομοθεσίας ΕΟΤ και σχετικές αποφάσεις. 

ζ. Τις εισηγήσεις της Πανελλήνιας Ομοσπονδίας Τουρι¬ 
στικών Μονάδων Αυτοεξυπηρέτησης. 

η. Την αριθμ. 5123304/25.3.74 εγκύκλιο ΕΟΤ (κατ’ 
αρθ. 3 Β. Δ/τος 1 Π Νοεμ. 1938) περί υποχρεώσεων ξενο¬ 
δόχων. 

Την ανάγκη καθορισμού των εισπραττομένων από τις 
επιχειρήσεις Ενοικιαζομένων Δωματίων και Ενοικιαζομέ- 
νων Επιπλωμένων Διαμερισμάτων τιμών για το έτος 1995 
με γνώμονα την αποφυγή αθέμιτου ανταγωνισμού, τη δια¬ 
σφάλιση της ποιότητας των παρεχομένων υπηρεσιών και 
τη διατήρηση της τιμολογιακής ανταγωνιστικότητας της 
Χώρας. 

Α. ΕΝΟΙΚΙΑΖΟΜΕΝΑ ΕΠΙΠΛΩΜΕΝΑ ΔΩΜΑΤΙΑ 
1. Καθορίζουμε το χρονικό διάστημα από 1.1.95 μέχρι 
31.12.95 για τις τάξεις Α, Β και Γ των επιχ/σεων ενοικ/νων 
δωματίων ελάχιστες τιμές που αντιστοιχούν σ’ αυτές των 
ξενοδοχείων Γ, Δ & Ε τάξης ως κατωτέρω: 


ΤΑΞΗ 



ΔΩΜΑΤΙΑ 





Μιας Κλίνης 

Δύο Κλινών 

Τριών Κλινών 


Απλά 

Με λουτρό 

Απλά 

Με λουτρό 

Απλά 

Με λουτρό 




α. ΧΑΜΗΛΗ ΠΕΡΙΟΔΟΣ 



Α 

2045 

2520 

2630 

3730 

3805 

4425 

Β 

1605 

2170 

2320 

3170 

3160 

3490 

Γ 

1375 

1825 

1980 

2750 

2750 

2905 




β. ΜΕΣΗ & ΥΨΗΛΗ ΠΕΡΙΟΔΟΣ 



Α 

2970 

3635 

3795 

5360 

5500 

6390 

Β 

2325 

3130 

3360 

4580 

4570 

5040 

Γ 

1980 

2645 

2850 

3970 

3970 

4200 


Η τιμή της ανεξάρτητης κουζίνας καθορίζεται σε 1400 Εάν ο επιχειρηματίας δεν δηλώσει τιμές και εισπράττει τις 
δρχ. και της κοινόχρηστης σε 600 δρχ. Διευκρινίζεται ότι η ελάχιστες, το αντίτιμο χρήσης του κοινόχρηστου λουτρού 
τιμή της κουζίνας είναι στην διακριτική ευχέρεια των ή ντους (θερμού ή ψυχρού) είναι 350 δρχ. 


εκμετ/τών εάν δεν συμπεριλαμβάνεται ή όχι στην δηλού- 
μενη τιμή του δωματίου. 

Το αντίτιμο χρήσης από τον πελάτη του κοινόχρηστου 
λουτρού ή ντους (θερμού ή ψυχρού) καθορίζεται από τον 
επιχειρηματία και συμπεριλαμβάνεται στην δήλωση των τι¬ 
μών της επιχείρησής του. Η τιμολόγηση απλού δωματίου 
και χρήση κοινόχρηστου λουτρού ή ντους δεν επιτρέπεται 
να υπερβαίνει την τιμή αντίστοιχου δωματίου με λουτρό. 


Γ. ΕΝΟΙΚΙΑΖΟΜΕΝΑ ΕΠΙΠΛΩΜΕΝΑ ΔΙΑΜΕΡΙΣΜΑΤΑ 
ΧΑΜΗΛΗ ΠΕΡΙΟΔΟΣ 



ΜΟΝΟΧΩΡΟ 

ΔΙΧΩΡΟ 

ΤΡΙΧΩΡΟ 

Α. 

7535 

10035 

13685 

Β. 

5555 

7580 

9955 

Γ. 

4425 

6335 

8825 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΥΨΗΛΗ ΠΕΡΙΟΔΟΣ 


Α. 

10870 

14480 

19745 

Β. 

8015 

10940 

14365 

Γ. 

6385 

9155 

12730 


Δ' ΤΟΥΡΙΣΤΙΚΕΣ ΕΠΙΠΛΩΜΕΝΕΣ ΕΠΑΥΛΕΙΣ (ΒΙΛΛΕΣ) 
ΚΑΙ ΤΟΥΡΙΣΤΙΚΕΣ ΕΠΙΠΛΩΜΕΝΕΣ ΚΑΤΟΙΚΙΕΣ 
αποφασίζουμε: 

α. Τον καθορισμό των τιμών των εν λόγω καταλυμάτων 
οι οποίες θα είναι ελεύθερες και θα εγκρίνονται από τον 
ΕΟΤ. 

Καθορίζουμε ότι οι χρονικοί περίοδοι είναι Χαμηλή - 
Μέση - Υψηλή. 

β. Οι επιχ/τίες, εκμ/τές υποχρεούνται να δηλώσουν τις 
τιμές μέχρι τις 30.4.95. 

ΓΕΝΙΚΑ 

1. Οι τιμές που θα δηλωθούν μέχρι 31.5.95 από κάθε 
επιχείρηση μετά την έγκρισή τους από τον ΕΟΤ είναι υπο¬ 
χρεωτικές, παραμένουν σταθερές κατά τα χρονικά δια¬ 
στήματα στα οποία, σύμφωνα με τη σχετική δήλωση του 
επιχειρηματία, αντιστοιχούν και αποτελούν τις ανώτερες 
τιμές που μπορούν να εισπραχθούν κατά τα διαστήματα 
αυτά. Την δήλωση τιμών υπογράφει ο κατά νόμον υπεύθυ¬ 
νος της επιχείρησης. Σε περίπτωση που διαπιστωθεί από 
έλεγχο του ΕΟΤ ή άλλων αρμοδίων Υπηρεσιών μείωση των 
εγκεκριμένων δηλωθεισών τιμών, πέραν των ποσοστών 
που προβλέπονται στην παρούσα απόφαση, θα ανακαλεί¬ 
ται η έγκριση των τιμών, θα αφαιρούνται οι πινακίδες τιμών 
και θα επιβάλλεται πρόστιμο με απόφαση του ΕΟΤ. 

2. Οι πινακίδες με τις εγκεκριμένες τιμές αναρτώνται 
στα δωμάτια και είναι θεωρημένες από τον ΕΟΤ ή την Ελ¬ 
ληνική Αστυνομία. 

3. Στις δηλωθείσες τιμές συμπεριλαμβάνετε και τέλος 
παρεπιδημούντων του οικείου Ο.Τ.Α. με 2% (Ν. 2130/93 
άρθρο 6). 

4. Τέλος στη συνολική τιμή δωματίου που διαμορφώνε¬ 
ται και θα εισπράττεται μετά τις παραπάνω προσαυξήσεις 
προστίθεται ο Φόρος Προστιθέμενης Αξίας Φ.Π.Α. σε πο¬ 
σοστό 8% (Νόμος 2093/92). 

5. Σε περίπτωση που επιχείρηση Ενοικιαζομένων Δω¬ 
ματίων και Ενοικιαζομένων Επιπλωμένων Διαμερισμάτων 
δεν δηλώσει μέχρι 31.3.95 στον ΕΟΤ ή την Ελληνική 
Αστυνομία τιμές για έγκριση, θα εισπράττει υποχρεωτικά 
για το χρονικό διάστημα από 1.1.95 μέχρι 31.12.95 τις ως 
άνω ελάχιστες τιμές. 

6. Πινακίδες τιμών στις επιχειρήσεις ενοικιαζομένων 
δωματίων και ενοικιζομένων διαμερισμάτων θα χορηγού¬ 
νται από τον ΕΟΤ ή την Ελληνική Αστυνομία, εφόσον προ¬ 
σκομίζεται η απόδειξη παραλαβής του ειδικού σήματος. 

7. Η παρούσα απόφαση περιλαμβάνει διαφοροποιημένα 
κατώτατα όρια των τιμών (ανά λειτουργική μορφή, κατηγο¬ 
ρία κ.λπ.) 1) για τη χαμηλή περίοδο και 2) για την μέση- 
υψηλή με σκοπό να διευκολύνει τους επιχ/τίες να προ¬ 
σαρμοστούν με μεγαλύτερη ευελιξία στις δυνατότητες ζή¬ 
τησης κατά τις αντίστοιχες περιόδους και ειδικότερα στην 
χαμηλή περίοδο. 

8. Τα χρονικά διαστήματα των περιόδων είναι στην ευ¬ 
χέρεια των εκμ/τών να κρίνουν (και να δηλώσουν) ποιά θε¬ 
ωρούν οι ίδιες ως χαμηλή και μέση-υψηλή περίοδο. 

9. Οι επιχειρήσεις που δεν θα υποβάλουν δηλώσεις για 
ανώτερες των ελάχιστων τιμές μέχρι 30 Μαρτίου 1995 
στον ΕΟΤ θα θεωρείται ότι έχουν επιλέξει τις ελάχιστες 
τιμές που αναγράφονται στην απόφαση. 


ΕΚΠΤΩΣΕΙΣ 

1. Για τους δικαιούχους των προγραμμάτων Κοινωνικού 
και Εσωτερικού Τουρισμού οι επιχειρήσεις μπορούν βάσει 
της Σύμβασης που υπογράφεται μεταξύ αυτών και των 
φορέων του Δημοσίου τομέα που εφαρμόζουν τα προ¬ 
γράμματα Κοινωνικού και Εσωτερικού Τουρισμού (ΕΟΤ, 
Εργατική Εστία, Υφυπουργείο Νέας Γενιάς, κ.λπ.), να 
προβαίνουν σε εκπτώσεις μεγαλύτερες του 50% των τι¬ 
μών που έχουν δηλώσει. 

2. Οι εκ/τές ενοικ/νων επιπλ/νων δωματίων και διαμερι¬ 
σμάτων μπορούν να προσαυξάνουν τις δήλωσες τιμές 
τους με 10% για μεμονωμένους πελάτες και διημέρευσής 
τους. 

3. Επιτρέπεται να προβαίνουν σε ποσοστό έκπτωσης 
20% επί της δηλωθείσης τιμής για κρατήσεις άνω των 3 
ημερών. 

4. Για ΟΗΟυΡδ και συμβάσεις Αϋ-ΟΤΜΕΝΤ επιτρέπε¬ 
ται το ποσοστό έκπτωσης επί της δηλωθείσης τιμής μέχρι 
20% όσον φορά επιχ/σεις ενοικ. δωματίων και όσον 
αφορά τα ενοικ. διαμερίσματα μέχρι 30%. 

5. Και στις δύο ανωτέρω περιπτώσεις των εκπτώσεων 
της παρ. 4 ευνόητο είναι ότι η έκπτωση δεν πρέπει να είναι 
κατώτερη από την ελάχιστη τιμή του δωματίου - διαμ/τος 
της τάξης που ανήκει και αναγράφεται στους αντίστοιχους 
κατά περίοδο πίνακες της παρούσης απόφασης. 

6. Οι σταθερές τιμές για τα ενοικιαζόμενα δωμάτια πε¬ 
ριλαμβάνουν την παροχή των ακολούθων αγαθών και υπη¬ 
ρεσιών: 

α. Χορήγηση σαπουνιού και μεταφορά αποσκευών, 
β. Ποσοστό υπηρεσίας 15% (Ν. Δ/τος 15/26 Ιουλ. 1926 
και Α.Ν. 394/36) 
γ. Παροχή θερμού ύδατος. 
δ. Παροχή θέρμανσης. 

ε. Κλιματισμό που ενσωματούται και συνεισπράττεται 
με την τιμή του δωματίου ή του διαμερίσματος και υπολο¬ 
γίζεται σε δρχ. 1200 για το μονόκλινο και δρχ. 1500 για το 
δίκλινο. 

στ. Καθαρισμό καθημερινό και πλήρη ιματισμό των δω¬ 
ματίων αντικαθιστάμενο δις την εβδομάδα για τα Α' τάξης 
και μία την εβδομάδα για τα Β' και Γ" τάξης δωμάτια. 

7. Αυξομειώσεις δεν επιτρέπονται αντίστοιχα στην κα¬ 
τηγορία, εκτός από τις παραπάνω ειδικές περιπτώσεις και 
στους παραβάτες επιβάλλονται οι κυρώσεις του Ν. 
2160/93 άρθρο 4 παρ. 7 (Πρόστιμο μέχρι 500.000 δρχ.) ή 
άλλων σχετικών διατάξεων. Μείωση των τιμών από τα επι¬ 
τρεπόμενα όρια αποτελεί σοβαρή επιβαρυντική περί¬ 
πτωση για την επιβολή κυρώσεων. 

8. Δεν επιτρέπεται η ενοικίαση τυχόν σαλονιού Ενοικια- 
ζομένου Επιπλ. Διαμερίσματος σε διαφόρους πελάτες. 

9. Τα Ενοικιαζόμενα Επιπλωμένα Διαμερίσματα απαγο¬ 
ρεύεται να ενοικιάζονται κατά δωμάτια. 

10. Η τιμή δωματίου καλύπτει παραμονή μέχρι την 12η 
ώρα της επομένης μέρας από την άφιξη του πελάτη. 

11. Εφόσον δίκλινο δωμάτιο διατεθεί σε ένα άτομο, θα 
εισπράττεται το 80% της τιμής του δίκληνου που δεν θα 
υπολείπεται της τιμής του μονόκλινου. 

12. Όταν σε μονόκλινο δωμάτιο υπάρχει ημίδιπλη κλίνη 
και διαμένουν σε αυτό δύο άτομα θα εισπράττεται η τιμή 
μονόκλινου, προσαυξημένη κατά 20%. 

Το ίδιο ισχύει για το δίκλινο δωμάτιο όταν σ’ αυτό είναι 
τοποθετημένες μία ημίδιπλη και μία μονή κλίνη και παρα¬ 
μένουν τρία άτομα. 

13. Η τιμή δωματίου διπλής κλίνης, εάν το δωμάτιο έχει 


χαρακτηρισθεί σαν δίκλινο, είναι η ίδια τιμή με την τιμή του 
δίκλινου δωματίου. 

14. Και για τα καταλύματα που αναφέρονται στην πα¬ 
ρούσα πλην των ανωτέρω ισχύει μέχρις κατάταξής τους σε 
αστέρες και μέχρι εκδόσεως ειδικού κανονισμού λειτουρ¬ 
γίας ο κανονισμός σχέσεων Ξενοδόχων Πελατών και οι τυ¬ 
χόν προς όλες τις σχέσεις με τουριστικά Γραφεία περί 
υποχρεώσεις και δικαιώματα. 

15. Από τις διατάξεις της απόφασης αυτής, δεν προκα- 
λείται δαπάνη εις βάρος του Κρατικού Προϋπολογι¬ 
σμού. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 21 Ιουλίου 1994 
Ο Γενικός Γραμματέας 
ΕΥΑΓΓ. ΓΙΑΝΝΑΚΟΥΛΙΑΣ 

-♦- 

Αριθ. 532206 ^ 

Καθορισμός ελάχιστων τιμών Κάμπινγκ για το χρονικό διά¬ 
στημα από 1.1.95 μέχρι 31.12.95. 

Ο ΓΕΝΙΚΟΣ ΓΡΑΜΜΑΤΕΑΣ ΤΟΥ ΕΟΤ 
Έχοντας υπόψη: 

1. Του Ν. 1624/51 «περί ΕΟΤ» όπως ισχύει σήμερα και 
το ΝΔ 4109/60 «περί τροποποιήσεως και συμπληρώσεως 
της νομοθεσίας περί Ελληνικού Οργανισμού Τουρι¬ 
σμού». 

2. Του από 30 Μαρτίου/22 Απριλίου 1959 (ΦΕΚ Α 71) 

Διανυκτέρευση ενηλίκου 
Διανυκτέρευση παιδιού 
Αυτοκίνητο 
Τροχόσπιτο 
Τροχοσκηνή 

Αυτοκινούμενο Τροχόσπιτο 
Σκηνή μικρή 
Σκηνή μεγάλη 
Πούλμαν μέχρι 16 θέσεων 
Πούλμαν άνω των 16 θέσεων 
Μοτοσυκλέτα 
Σκάφος με τρέϊλερ 
Ενοικίαση σκηνής 
Ηλεκτρ. Ρεύμα 

Διανυκτέρευση σε οικίσκο με ιδ. \ΛΛΟ. 

Διανυκτέρευση σε οικίσκο με κοιν. νν.Ο. 

1. Η μόνιμη παραμονή κατασκηνωτικού μέσου καθορί¬ 
ζεται ως εξής: 

Για την χειμερινή περίοδο από 1.1.95 έως 31 5 95 και 
από 1.10.95 έως 31.12.95 σε 250 δρχ. ημερησίως. 

Για την θερινή περίοδο από 1.6.95 έως 30.9.95 σε 550 
δρχ. ημερησίως. 

Μόνιμος κατασκηνωτής θεωρείται όποιος παραμένει σε 
κατασκήνωση άνω των 30 ημερών (1 μήνας). 

2. Το ανώτατο όριο έκπτωσης δεν πρέπει να υπερβαίνει 
το ύψος του 20%, με την προϋπόθεση ότι οι τιμές που 
θα διαμορφώνονται μετά την έκπτωση δεν θα είναι μικρό¬ 
τερες των πιο πάνω ελάχιστων τιμών. 

Για τους δικαιούχους προγραμμάτων Κοινωνικού Τουρι¬ 
σμού φορέων του Δημοσίου Τομέα οι επιχειρήσεις των 
0ΑΜΡΙΝΘ5 μπορούν να προβαίνουν σε εκπτώσεις μεγα¬ 
λύτερες του 20%, ανάλογα με την σύμβαση που θα έχει 
υπογράφει μεταξύ του Κρατικού φορέα και του επιχειρη¬ 
ματία. 


ΒΔ «περί προσόντων πενοδοχείων τύπου Μοτέλ, ξενώ¬ 
νων, ενοικιαζομένων δωματίων και επιπλωμένων διαμερι¬ 
σμάτων». 

3. Του Ν. 642/77 «περί επιβολής κυρώσεων στις ξενο¬ 
δοχειακές επιχειρήσεις». 

4. Του Ν. 1652/86 με τον οποίο κυρώθηκε ο Κανονι¬ 
σμός Σχέσεων πενοδόχων και πελατών αυτών». 

5. Του Ν. 392/76 «περί ιδρύσεως και λειτουργίας χώ¬ 
ρων οργανωμένης κατασκήνωσης (Κάμπινγκ). 

6. Του Ν. 2160/93 (ΦΕΚ 118/Α/93) περί τροποποιή¬ 
σεως της νομοθεσίας ΕΟΤ και τις αποφάσεις των Υπουρ¬ 
γού Τουρισμού και Γεν. Γραμμ. ΕΟΤ (ΦΕΚ 268/Β/94). 

7. Τις εισηγήσεις της Πανελλήνιας Ένωσης Ιδιοκτητών 
και Επιχειρηματιών Κάμπινγκ. 

8. Την ανάγκη καθορισμού των εισπραττομένων από τις 
επιχειρήσεις Κάμπινγκ, τιμών για το έτος 1995 με γνώ¬ 
μονα την αποφυγή αθέμιτου ανταγωνισμού, τη διασφά¬ 
λιση της ποιότητας των παρεχομένων υπηρεσιών και τη 
διατήρηση της τιμολογιακής ανταγωνιστικότητας της Χώ¬ 
ρας, αποφασίζουμε: 

Α. ΚΑΜΠΙΝΓΚ 

1. Καθορίζουμε για το χρονικό διάστημα από 1.1.95 μέ¬ 
χρι 31.12.95 και για όλες τις κατηγορίες των ΟΑΜΡΙΝΘ8 
τις ελάχιστες τιμές που συμπεριλαμβάνουν όλες τις νόμι¬ 
μες επιβαρύνσεις (Φ.Π.Α. 8% ή 6% και τέλος παρεπιδη- 
μούντων 2%) ως κατωτέρω: 


Χαμηλή περίοδος 

800 

Μέση-Υψηλή περίοδος 
920 

440 

550 

470 

520 

670 

710 

600 

640 

950 

1080 

500 

630 

630 

730 

1150 

1350 

1800 

2150 

270 

350 

450 

550 

550 

550 

500 

500 

1200 

1300 

990 

1100 


3. Οι τιμές που θα δηλωθούν από κάθε επιχείρηση το 
αργότερο μέχρι 31.1.95, μετά την έγκρισή τους από τον 
ΕΟΤ, είναι υποχρεωτικές, παραμένουν σταθερές κατά τα 
χρονικά διαστήματα (χαμηλή - υψηλή περίοδος) στα οποία 
αντιστοιχούν και αποτελούν τις ανώτερες τιμές που μπο¬ 
ρούν να εισπραχθούν κατά τα διαστήματα αυτά. 

4. Αυξομειώσεις δεν επιτρέπονται, εκτός από την παρα¬ 
πάνω ειδική περίπτωση (όριο έκπτωσης(). Οποιαδήποτε 
μείωση τιμών από τα επιτρεπόμενα όρια αποτελεί σοβαρή 
παράβαση και επισύρει την επιβολή διοικητικών κυρώ¬ 
σεων από τον ΕΟΤ. 

5. Στις επιχ/σεις ΟΑΜΡΙΝΘ8 που δεν θα δηλώσουν τι¬ 
μές μέχρι την 31.1.95 το αργότερο στον ΕΟΤ, θα επιβάλ¬ 
λεται πρόστιμο μέχρι 500.000 δρχ. σύμφωνα με το άρθρο 
4 παράγραφος 7 του Ν. 2160/93. Οι επιχειρήσεις αυτές 
για όσο διάστημα δεν δηλώσουν τις τιμές τους στον ΕΟΤ 
θα εισπράττουν υποχρεωτικά τις ελάχιστες καθορισθεί- 
σες τιμές από τον ΕΟΤ χωρίς δικαίωμα σε οιαδήποτε περί- 

πτώση παρέκκλισης είτε προς τα πάνω, είτε προς τα κάτω. 
Σε αντίθετη περίπτωση θα επιβάλλονται οι πρσβλεπόμε- 
νες κυρώσεις. 

6. Η επιλογή του χρόνου για τον καθορισμό της χαμηλής 
ή υψηλής περιόδου καθορίζεται από τον επιχειρηματία. 

7. Τα τιμολόγια που θα υποβάλλονται προς έγκριση στον 
ΕΟΤ θα συνοδεύονται υποχρεωτικά με φωτοτυπία του ει¬ 
δικού σήματος λειτουργίας ή της βεβαίωσης για την χορή¬ 
γηση του ειδικού σήματος. 

Από τις διατάξεις της απόφασης αυτής δεν προκαλείται 
δαπάνη εις βάρος του κρατικού προϋπολογισμού. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 21 Ιουλίου 1994 

Ο Γενικός Γραμματέας 
ΕΥΑΓΓ. ΓΙΑΝΝΑΚΟΥΛΙΑΣ 

-♦- 

Αριθ. 15173 (10) 

Καθορισμός αρμοδιοτήτων του Υφυπουργού Τύπου και 

Μέσων Μαζικής Ενημέρωσης Τηλέμαχου Χυτήρη. 

Ο ΠΡΩΘΥΠΟΥΡΓΟΣ 
ΚΑΙ Ο ΥΠΟΥΡΓΟΣ 

ΤΥΠΟΥ ΚΑΙ ΜΕΣΩΝ ΜΑΖΙΚΗΣ ΕΝΗΜΕΡΩΣΗΣ 

Έχοντας υπόψη τις διατάξεις: 

1. Του εδαφ. γ της παρ. 1 του άρθρου 81 και της παρ. 2 
του άρθρου 83 του Συντάγματος. 

2. Των άρθρων 16 παρ. 5, 22 και 23 του Ν. 1558/85 
«Κυβέρνηση και Κυβερνητικά Όργανα» (Α' 137). 

3. Του Ν. 506/1976 «Περί ρυθμίσεως θεμάτων τινών 
της Γενικής Γραμματείας Τύπου και Πληροφοριών» (Α' 
354) 

4. Του Π.Δ. 258/93 «Περί Οργανισμού Γ ενικής Γ ραμμα- 
τείας Τύπου και Πληροφοριών του Υπουργείου Προεδρίας 
της Κυβέρνησης» (Α’ 112) όπως αυτό τροποποιήθηκε με 
το Π.Δ. 171 /1994 «Τροποποίηση Οργανισμού της Γ ενικής 
Γραμματείας Τύπου και Πληροφοριών του Υπουργείου 
Προεδρίας της Κυβέρνησης» (Α' 108). 

5. Του Π.Δ. 181/1994 «Συγκρότηση της Γενικής Γραμ¬ 
ματείας Τύπου και Πληροφοριών σε Υπουργείο Τύπου και 
Μέσων Μαζικής Ενημέρωσης και καθορισμός των αρμο¬ 
διοτήτων του» (Α’ 116). 

6. Του άρθρου 27 του Ν. 2081/1992 (Α' 154), με το 


οποίο προστέθηκε άρθρο 29 Α του Ν. 1558/1985 και το 
γεγονός ότι από την παρούσα απόφαση δεν προκαλείται 
δαπάνη σε βάρος του Κρατικού Προϋπολογισμού και 

7. Το Π.Δ. 183/1994 με το οποίο διορίσθηκε Υφυπουρ¬ 
γός Τύπου και Μέσων Μαζικής Ενημέρωσης ο Τηλέμαχος 
Χυτήρης, αποφασίζουμε: 

Α. Στον Υφυπουργό Τύπου και Μέσων Μαζικής Ενημέ¬ 
ρωσης Τηλέμαχο Χυτήρη αναθέτουμε: 

1. Τις αρμοδιότητες: 

α) της Διεύθυνσης Υπηρεσιών Εξωτερικού 

β) της Διεύθυνσης Δημοσίων Σχέσεων 

γ) των Γραφείων Τύπου Εξωτερικού 

2. Την οργάνωση της δημοσιογραφικής κάλυψης των 
δραστηριοτήτων του Πρωθυπουργού. 

3. Την οργάνωση της επικοινωνίας των Υπουργείων με 
τα μέσα ενημέρωσης για τα ειδικότερα θέματα της αρμο- 
διότητάς τους που δεν ανάγονται στη γενική πολιτική της 
Κυβέρνησης, σε συνεργασία με τον κατά περίπτωση αρ¬ 
μόδιο Υπουργό ή Υφυπουργό. 

4. Την οργάνωση της προβολής των εθνικών θέσεων 
στο εξωτερικό σε συνεργασία με τους φορείς του ευρύτε¬ 
ρου δημόσιου τομέα που αναπτύσσουν δραστηριότητες 
διαφημιστικής προβολής στο εξωτερικό. 

Β. Στις παραπάνω αρμοδιότητες περιλαμβάνονται και οι 
κοινοβουλευτικές πλην της νομοθετικής πρωτοβουλίας, 
καθώς και η αρμοδιότητα συνυπογραφής κοινών αποφά¬ 
σεων με άλλους Υπουργούς ή Υφυπουργούς. 

Γ. Στον Υπουργό κοινοποιούνται τα έγγραφα που εισέρ¬ 
χονται στις υπαγόμενες στον Υφυπουργό Υπηρεσίες ή 
εξέρχονται από αυτές και διατηρείται η συντρέχουσα αρ¬ 
μοδιότητα παροχής οδηγιών και κατευθύνσεων προς τις 
ίδιες Υπηρεσίες για θέματα κυβερνητικής πολιτικής και 
σχέσεων με τα μέσα ενημέρωσης. Η υπό στοιχείο Α4 αρ¬ 
μοδιότητα μπορεί να ασκείται συντρεχόντως και από τον 
Υπουργό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Ιουλίου 1994 

Ο ΠΡΩΘΥΠΟΥΡΓΟΣ 

ΑΝΔΡΕΑΣ ΠΑΙΊΑΝΔΡΕΟΥ 

Ο ΥΠΟΥΡΓΟΣ 

ΤΥΠΟΥ ΚΑΙ ΜΕΣΟΝ ΜΑΖΙΚΗΣ ΕΝΗΜΕΡΩΣΗΣ 

ΕΥΑΓΓΕΛΟΣ ΒΕΝΙΖΕΛΟΣ 

